Μέχρι τώρα οι αστρονόμοι
έχουν βρει περίπου 4 χιλιάδες επιβεβαιωμένους πλανήτες εκτός του Ηλιακού Συστήματος.
Από αυτούς, εξωηλιακοί πλανήτες σαν την Γη
συχνά γίνονται μεγάλη ειδήση,
όπως ο Εγγύτατος Κενταύρου β, ο κοντινότερος βραχώδης πλανήτης στο Ηλιακό μας Σύστημα.
Αυτός ο εξωηλιακός πλανήτης που μοιάζει με την Γη
βρέθηκε με το εξάρτημα HARPS του τηλεσκοπίου του ESO των 3.6 μέτρων
στο αστεροσκοπείο της La Silla.
Αλλά τα τηλεσκόπια του ESO βοήθησαν στην εύρεση πολλών ενδιαφέροντων κόσμων, μερικών τόσο εξοτικών
που δεν θα μπορούσαν να συγκριθούν με την Γη σε καμία περίπτωση.
Γνωρίστε τους πιο Περίεργους Εξωηλιακούς Πλανήτες.
Ας αρχίσουμε με τον WASP-19b,
ή την κόλαση με τον τιτάνιο ουρανό, όπως αποκαλείται.
Αυτός ο καυτός πλανήτης στο μέγεθος του Δία έχει μια ατμόσφαιρα με ιδιαίτερα περίεργη χημική σύσταση.
Ήταν ο πρώτος εξωηλιακός πλανήτης στον οποίο οι αστρονόμοι ανίχνευσαν την ύπαρξη οξειδίου του τιτανίου
χάρη στο Πολύ Μεγάλο Τηλεσκόπιο του ESO και στο εξάρτημα FORS2.
Αυτό το στοιχείο απορροφάει την θερμότητα της ατμόσφαιρας ενός τόσο ζεστού πλανήτη.
Μπορεί να αποτρέψει την είσοδο ή διαφυγή της θερμότητας από την ατμόσφαιρα, οδηγώντας σε θερμική αναστροφή.
Οπότε στον WASP-19b, η θερμοκρασία μπορεί να είναι υψηλότερη στην ανώτερη ατμόσφαιρα και χαμηλότερη παρακάτω,
σε αντίθεση με τα φαινόμενα στους πλανήτες του Ηλιακού μας Συστήματος.
Προχωράμε και, μετά αυτόν τον ανάποδο κόσμο, σας παρουσιάζουμε τον Μοναχικό Πλανήτη.
Κάποια χρόνια πριν
τα τηλεσκόπια του ESO και τα εξαρτήματά τους βοήθησαν στην εντόπιση ενός αντικειμένου,
που θα μπορούσε να είναι πλανήτης, δίχως να διατηρεί δεσμούς με κάποιο αστέρι.
Ένας κόσμος ελεύθερος που, αντί να κινείται γύρω από ένα αστέρι, περιπλανιέται ανεξέλεγκτα στο διάστημα.
Είναι πιθανό αυτοί οι πλανήτες να δημιουργήθηκαν όπως άλλοι, γύρω από ένα μητρικό αστέρι
αλλά μετά να εκδιώχθηκαν από το οικιακό τους σύστημα.
Ο Μοναχικός μας Πλανήτης, λοιπόν, ίσως είναι ένας ορφανός πλανήτης.
Ο επόμενος περίεργος εξωηλιακός πλανήτης που θα δούμε δεν είναι καθόλου ορφανός.
Στην πραγματικότητα, παρέμεινε δίπλα στο μητρικό του αστέρι στα εύκολα και στα δύσκολα.
Ο Εξατμισμένος Εξωηλιακός Πλανήτης είναι ο πρώτος αέριος γίγαντας που βρέθηκε να περιστρέφεται γύρω από έναν λευκό νάνο,
ό,τι απέμεινε από ένα αστέρι σαν τον Ήλιο.
Οι αστρονόμοι πιστεύουν ότι αυτός ο εξωηλιακός πλανήτης
επιβίωσε την μετάβαση του μητρικού ηλιακού είδους αστεριού του από κόκκινο γίγαντα σε λευκό νάνο.
Αλλά αυτό δεν είναι το περίεργο με αυτόν τον πλανήτη.
Παρατηρήσεις μέσω του εξαρτήματος X-shooter στο ΠΜΤ του ESO
υπέδειξαν ότι αυτός ο γιγάντιος εξωηλιακός πλανήτης εξατμίζεται.
Περιστρέφεται γύρω από τον καυτό λευκό νάνο σε κοντινή απόσταση
και η ακραία υπεριώδης ακτινοβολία του αστεριού απομακρύνει μέρος της ατμόσφαιρας του πλανήτη,
σχηματίζοντας έναν δίσκο γύρω από τον λευκό νάνο.
Ο τελευταίος εξωγήινος κόσμος που θα επισκεφτούμε είναι ακόμα πιο περίεργος.
Ονομάζεται WASP-76b
και είναι ένας εξαιρετικά καυτός εναλλακτικός εξωηλιακός γίγαντας.
Αυτός ο πλανήτης περιστρέφεται πολύ κοντά στο μητρικό του αστέρι
και δέχεται χιλιάδες φορές την ακτινοβολία που δέχεται η Γη από τον Ήλιο.
Έχει επίσης παλιρροϊκό κλείδωμα,
δηλαδή έχει μια πλευρά που πάντα κοιτάζει το αστέρι και είναι μέρα, και μια πολύ ψυχρότερη πλευρά στην οποία είναι νύχτα.
Η διαφορά θερμοκρασίας του πλανήτη είναι ακραία.
Στην πλευρά της ημέρας έχει πάνω από 2400 βαθμούς Κελσίου
και τα πάντα, ακόμη και τα μέταλλα, εξατμίζονται.
Κάπου εδώ τα πράγματα γίνονται παράξενα.
Χρησιμοποιώντας το εξάρτημα ESPRESSO στο ΠΜΤ,
οι αστρονόμοι βρήκαν ότι οι ατμοί σιδήρου από την πολύ ζεστή πλευρά, την μέρα, μεταφέρονται στην πιο δροσερή πλευρά, την νύχτα.
Εκεί συμπυκνώνεται σε σταγονίδια σιδήρου. Με άλλα λόγια,
αυτός ο ακραίος εξωηλιακός πλανήτης έχει μία πλευρά που θεωρείται ως "μέρα", στην οποία τα μέταλλα εξατμίζονται
και μια πλευρά που θεωρείται ως "νύχτα", στην οποία βρέχει σίδηρο.
Θα ανακαλύψουμε ακόμη πιο περίεργους κόσμους; Ε, κανείς δεν ξέρει.
Αλλά οι αστρονόμοι συνεχίζουν να κυνηγούν εξωηλιακούς πλανήτες.
Μείνετε συντονισμένοι για μελλοντικές ανακαλύψεις με τα τηλεσκόπια του ESO.
Transcribed by ESO; Translated by Kiriaki Arnaouti